stanford-oval/wikipedia huggingface dataset:
צדקה חוצין (הראשון)
ביוגרפיה

נולד בשנת ה'תנ"ט (1699) בחלב (ארם צובא) שבסוריה לרב סעדיה. כל אחיו נפטרו בינקותם, לכן החליטה אמו להשאירו בפתח בית הכנסת ולא לגדל אותו. נשיא בית הכנסת מצא את התינוק, ולאחר חקירה קצרה התברר לו שזהו בנו של הרב סעדיה, שכל בניו נפטרו. מתוך רחמים על התינוק החליט לגדלו בביתו, וכאשר גדל שלחו ללמוד אצל הרב רפאל שלמה לניאדו.
כבר בנערותו נודע חכם צדקה חוצין כבקי בכל התורה ואף בחכמת הקבלה. הוא כתב תשובות לשאלות הלכתיות אשר הופנו אליו על ידי רבנים מרחבי העולם. כשהיה בן שלושים ושש השתתף בדיונים הלכתיים יחד עם זקני החכמים בארם צובא.
בשנת תק"ג (1743), התרחשה בעיר בגדאד מגפת דבר. בעקבות מותם של רבים מבני הקהילה, ובהם רב העיר - הרב סלימאן ברזאני (אדוני), פנה חכם משה מרדכי, נשיא הקהילה בבגדאד אל חכם רפאל שלמה לניאדו בחלב, כדי שיבחר את אחד מתלמידי החכמים בעיר, שיכהן כרב קהילת בגדאד. חכם צדקה חוצין נבחר לתפקיד ונתמנה לראש חכמי בגדאד.
חכם צדקה חוצין שימש כרב הקהילה במשך כ-30 שנה. בתקופה זו הוא פרחו החיים התורניים בבגדאד. חכם צדקה חוצין פעל לבניית מקוואות, בתי כנסיות ובתי מדרש, תיקן תקנות ומנהגים שונים שחלקם נהוגים בידי יהודי בבל עד ימינו. כמו כן נערכו שיעורי תורה בעיר בהנהגתו. הוא היה אחראי לאימוץ ההלכה והמנהגים הספרדיים בקהילה.
חכם צדקה חוצין כתב תשובות רבות לשאלות שהופנו אליו ונשא ונתן בהלכה ובאגדה עם כמה מגדולי דורו. מלבד גדולתו בתורת הנגלה, היה גם בקי עצום בכתבי האר"י ובתורת הקבלה.
בשלהי שנת תקל"ב פרצה בבגדאד מגפת דבר נוספת, ובה נפטרו שלושה מתוך חמשת בניו. דרשתו בשבת שובה הפכה להספד על בניו ועל שאר המתים הרבים במגפת הדבר.  נפטר בין השנים תקל"ו-תקל"ח.
משפחתו

הרב צדקה חוצין השני הוא בן נינו, וגם רבי שלמה בכור חוצין וגיא בכוֹר הם צאצאים שלו.
ספריו

במהלך חייו כתב חיבורים רבים, אולם רק חלק מהם הובאו לדפוס. הוא שלח חיבורים מכתבי ידו מבגדאד לארם צובא כדי להדפיסם בוונציה, אבל השליחים נשדדו, והספרים אבדו.
צדקה ומשפט - שו"ת, בנוסף מוזכרים בספר זה תולדותיו של המחבר. ספר זה נדפס בידי הרב יצחק נסים והרב מרדכי לופז.
אורח צדקה - על ארבעה טורים
מעיל צדקה - על ארבעה טורים
מעשה הצדקה - שו"ת
עבודת הצדקה - פירוש על התורה
הערות שוליים

↑  כמו מנהג קריאת תהילים בחבורות בראש השנה, ראו בהקדמה ל'צדקה ומשפט', עמוד 10. ועוד
Evita (פסקול)

Evita (בעברית: אוויטה) הוא אלבום פסקול של הזמרת וכותבת השירים האמריקאית מדונה, שיצא ב-12 בנובמבר 1996 על ידי חברת התקליטים של האחים וורנר. האלבום הופץ על מנת לקדם מכירות וללוות את סרט הקולנוע אוויטה.
הפסקול כולל ביצועים של אנטוניו בנדרס, ג'ונתן פרייס ונייל ג'ימי, אבל נחשב ל-"אלבום של מדונה" משום שרוב השירים מושרים על ידיה.‏‏
איגוד תעשיית ההקלטות האמריקאי העניק לאלבום זה תואר "אלבום זהב" ו-"אלבום פלטינה" ב-24 בינואר 1997, וכן תואר של "אלבום פלטינה מחומש" ב-29 במרץ 1999, לאור ציון 2.5 מיליון מכירות ברחבי ארצות הברית (מאחר שמדובר באלבום כפול שאורכו עולה על 100 דקות, כל אלבום שנמכר נספר כשתי יחידות של מכירות).
הפסקול יצא בשתי גרסאות שונות: Evita: The Motion Picture Music Soundtrack, אשר כלל את כל השירים מהסרט; ו-Evita: Music from the Motion Picture, מהדורה של דיסק אחד בלבד, הכולל מבחר משירי הסרט בלבד. הפסקול כולל שלושה סינגלים בביצועה של מדונה; "You Must Love Me" (מקום 18 במצעדי הפזמונים של ארצות הברית; מקום 10 במצעדי בריטניה); "Don't Cry for Me Argentina" (מקום 8 במצעדי ארצות הברית; מקום 3 במצעדי בריטניה; מקום 1 במצעדי צרפת); ו-"Another Suitcase in Another Hall" (מקום 7 במצעדי בריטניה).
רקע

הפסקול שוחרר בשתי גרסאות שונות: Evita: The Motion Picture Music Soundtrack, גרסה זו, באלבום כפול, כוללת את הפסקול המוזיקלי המלא של הסרט, ו-Evita: Music from the Motion Picture, גרסה בדיסק CD אחד, הכוללת שירים נבחרים בלבד מתוך הפסקול המוזיקלי של הסרט. האלבום היה להצלחה בינלאומית, והגיע למקום מס' 2 בארצות הברית ולמקום מס' 1 בבריטניה, עם שלושה סינגלים להיטים בביצועה של מדונה: "You Must Love Me" (מקום 18 בארצות הברית; מקום 10 בממלכה המאוחדת), "Don't Cry for Me Argentina" (מקום 8 בארצות הברית; מקום 3 בממלכה המאוחדת; מקום 1 בצרפת) ו-"Another Suitcase in Another Hall" (מקום 7 בממלכה המאוחדת).
השיר "You Must Love Me" לא נכלל במחזמר אוויטה המקורי, והוא נכתב במיוחד עבור סרט הקולנוע "אוויטה". השיר זכה בן בפרס גלובוס הזהב והן בפרס אוסקר עבור השיר מקורי הטוב ביותר בשנת 1997. מדונה, בעצמה, זכתה בפרס גלובוס הזהב לשחקנית הטובה ביותר - סרט קומדיה או מוזיקלי, והסרט זכה בפרס גלובוס הזהב לסרט הטוב ביותר - קומדיה או מוזיקלי.
מאוחר יותר, גרסת ריקוד אינסטרומנטלית של "Don't Cry for Me Argentina" בוצעה במהלך סיבובי הופעות בינלאומיים של מדונה, בשנים 2001–2004. בשנים 2008–2009, מדונה ביצעה את השיר "You Must Love Me" כחלק מסיבוב ההופעות הבינלאומי שלה "Sticky & Sweet". הופעתה בבואנוס איירס, ארגנטינה, צולמה, ונכללה מאוחר יותר על גבי די וי די ובלו ריי רשמיים של המופע. לאחר השיר "You Must Love Me", מדונה ביצעה את השיר "Don't Cry for Me Argentina".‏ במהלך סיבוב ההופעות הבינלאומי שלה במהלך שנת 2012, מדונה שרה גרסה אקוסטית של השיר "אל נא תבכי, ארגנטינה".
רשימת השירים > Evita: The Motion Picture Music Soundtrack

מהדורה זו, על גבי שני דיסקים, כוללת את הפסקול המוזיקלי המלא של הסרט.
מילות השירים נכתבו על ידי טים רייס, המוזיקה לשירים הולחנה על ידי אנדרו לויד ובר.
| מס' | שם | ביצוע | משך |
| --- | --- | --- | --- |
| 1. | A Cinema in Buenos Aires, 26 July 1952  | ג'ון מאוסרי | 1:20 |
| 2. | Requiem for Evita  | ג'ון מאוסרי | 4:16 |
| 3. | Oh What a Circus  | מדונה, אנטוניו בנדרס | 5:44 |
| 4. | On This Night of a Thousand Stars  | ג'ימי נייל | 2:24 |
| 5. | Eva and Magaldi / Eva Beware of the City  | מדונה, ג'ימי נייל, אנטוניו בנדרס | 5:20 |
| 6. | Buenos Aires  | מדונה | 4:09 |
| 7. | Another Suitcase in Another Hall  | מדונה | 3:33 |
| 8. | Goodnight and Thank You  | מדונה, אנטוניו בנדרס | 4:18 |
| 9. | The Lady's Got Potential  | אנטוניו בנדרס | 4:24 |
| 10. | Charity Concert / The Art of the Possible  | ג'ימי נייל, ג'ונתן פרייס, אנטוניו בנדרס | 2:33 |
| 11. | I'd Be Surprisingly Good for You  | מדונה, ג'ונתן פרייס | 4:18 |
| 12. | Hello and Goodbye  | מדונה, אנדראה קור, ג'ונתן פרייס | 1:46 |
| 13. | Peron's Latest Flame  | מדונה, אנטוניו בנדרס | 5:17 |
| 14. | A New Argentina  | מדונה, ג'ונתן פרייס | 8:13 |
מילות השירים נכתבו על ידי טים רייס, המוזיקה לשירים הולחנה על ידי אנדרו לויד ובר.
| מס' | שם | ביצוע | משך |
| --- | --- | --- | --- |
| 1. | ‏(Part 1) ‏On the Balcony of the Casa Rosada‏  | ג'ונתן פרייס | 1:28 |
| 2. | Don't Cry for Me Argentina  | מדונה | 5:31 |
| 3. | ‏(Part 2) ‏On the Balcony of the Casa Rosada‏  | מדונה | 2:00 |
| 4. | High Flying, Adored  | מדונה, אנטוניו בנדרס | 3:32 |
| 5. | Rainbow High  | מדונה | 2:26 |
| 6. | Rainbow Tour  | אנטוניו בנדרס, גארי ברוקר, פיטר פוליקרפו | 4:50 |
| 7. | ‏(You'd Like to Hear) ‏The Actress Hasn't Learned the Lines‏  | מדונה, אנטוניו בנדרס | 2:31 |
| 8. | ‏(and Out) ‏And the Money Kept Rolling In‏  | אנטוניו בנדרס | 3:53 |
| 9. | Partido Feminista  | מדונה | 1:40 |
| 10. | She Is a Diamond  | ג'ונתן פרייס | 1:39 |
| 11. | Santa Evita  | ג'ון מאוסרי | 2:30 |
| 12. | Waltz for Eva and Che  | מדונה, אנטוניו בנדרס | 4:31 |
| 13. | Your Little Body's Slowly Breaking Down  | מדונה, ג'ונתן פרייס | 1:24 |
| 14. | You Must Love Me  | מדונה | 2:50 |
| 15. | Eva's Final Broadcast  | מדונה | 3:05 |
| 16. | Latin Chant  | ג'ון מאוסרי | 2:11 |
| 17. | Lament  | מדונה, אנטוניו בנדרס | 5:17 |
רשימת השירים > Evita: Music from the Motion Picture

מהדורה זו, על גבי דיסק יחיד, כוללת שירים נבחרים מתוך הפסקול המוזיקלי של הסרט.
מילות השירים נכתבו על ידי טים רייס, המוזיקה לשירים הולחנה על ידי אנדרו לויד ובר.
| מס' | שם | ביצוע | משך |
| --- | --- | --- | --- |
| 1. | Requiem for Evita  | ג'ון מאוסרי | 4:17 |
| 2. | Oh What a Circus  | מדונה, אנטוניו בנדרס | 5:44 |
| 3. | On This Night of a Thousand Stars  | ג'ימי נייל | 2:23 |
| 4. | Eva and Magaldi / Eva Beware of the City  | מדונה, ג'ימי נייל, אנטוניו בנדרס | 5:20 |
| 5. | Buenos Aires  | מדונה | 4:08 |
| 6. | Another Suitcase in Another Hall  | מדונה | 3:32 |
| 7. | Goodnight and Thank You  | מדונה, אנטוניו בנדרס | 4:17 |
| 8. | I'd Be Surprisingly Good for You  | מדונה, ג'ונתן פרייס | 4:17 |
| 9. | Peron's Latest Flame  | מדונה, אנטוניו בנדרס | 5:17 |
| 10. | A New Argentina  | מדונה | 4:16 |
| 11. | Don't Cry for Me Argentina  | מדונה | 5:34 |
| 12. | High Flying, Adored  | מדונה, אנטוניו בנדרס | 3:31 |
| 13. | Rainbow High  | מדונה | 2:27 |
| 14. | ‏(and Out) ‏And the Money Kept Rolling In‏  | אנטוניו בנדרס | 3:47 |
| 15. | She Is a Diamond  | ג'ונתן פרייס | 1:39 |
| 16. | Waltz for Eva and Che  | מדונה, אנטוניו בנדרס | 4:12 |
| 17. | You Must Love Me  | מדונה | 2:50 |
| 18. | Eva's Final Broadcast  | מדונה, ג'ון מאוסרי | 5:15‏ |
| 19. | Lament  | מדונה, אנטוניו בנדרס | 4:10 |
↑  השיר "Latin Chant", אשר מופיע כשיר עצמאי בגרסת אלבום ה-CD הכפול, משולב אל תוך השיר "Eva's Final Broadcast", ועל כן אורך השיר הארוך יותר.
קרדיטים

מילים מאת טים רייס, מוזיקה מאת אנדרו לויד ובר
הופק על ידי נייג'ל רייט, אלן פארקר, אנדרו לויד ובר, דייוויד קדיק
מיקס מאת מדונה, דייוויד רייטזאס, נייג'ל רייט
טכנאי הקלטה: דיק לואיזי, דייוויד רייטזאס, רובין סלרז, מארק "ספייק" סטנט
ניצוח תזמורת על ידי אנדרו לויד ובר
ניצוח תזמורת נוסף על ידי דייוויד קאלן
מיקומי שיא

| המדינה | המצעד | מקום שיא |
| --- | --- | --- |
| אוסטרליה אוסטרליה | ‏Australia Albums Chart‏ | 5 |
| אוסטריה אוסטריה | ‏Ö3 Austria‏ | 1 |
| הולנד הולנד | ‏Dutch Albums Chart‏ | 6 |
| פינלנד פינלנד | ‏Finnish Albums Chart‏ | 17 |
| צרפת צרפת | ‏French Albums Chart‏ | 2 |
| איטליה איטליה | ‏Italian Albums Chart‏ | 2 |
| יפן יפן | ‏Japanese Albums Chart‏ | 21 |
| ניו זילנד ניו זילנד | ‏New Zealand Albums Chart‏ | 6 |
| נורווגיה נורווגיה | ‏Norwegian Albums Chart‏ | 3 |
| ספרד ספרד | ‏Spanish Albums Chart‏ | 16 |
| שוודיה שוודיה | ‏Swedish Albums Chart‏ | 5 |
| שווייץ שווייץ | ‏Swiss Albums Chart‏ | 1 |
| בריטניה בריטניה | ‏UK Albums Chart‏ | 1 |
| ארצות הברית ארצות הברית | בילבורד 200 | 2 |
נתוני מכירות

| המדינה | כמות מכירות | אלבום |
| --- | --- | --- |
| ארגנטינה ארגנטינה | 60,000 | פלטינה |
| אוסטרליה אוסטרליה | 70,000 | פלטינה |
| אוסטריה אוסטריה | 100,000 | פלטינה כפול |
| ברזיל ברזיל | 100,000 | זהב |
| גרמניה גרמניה | 500,000 | פלטינה |
| הונג קונג הונג קונג | 20,000 | פלטינה |
| הולנד הולנד | 50,000 | זהב |
| ישראל ישראל | 20,000 | זהב |
| ניו זילנד ניו זילנד | 15,000 | פלטינה |
| נורווגיה נורווגיה | 25,000 | זהב |
| ספרד ספרד | 50,000 | זהב |
| שווייץ שווייץ | 50,000 | פלטינה |
| בריטניה בריטניה | 600,000 | פלטינה כפול |
| ארצות הברית ארצות הברית | 5,000,000 | פלטינה מחומש |
קרל פון לינדה

| --- | --- |

 לידה:  11 ביוני 1842 ברנדורף, הרפובליקה הפדרלית של גרמניה 
 פטירה:  16 בנובמבר 1934 (בגיל 92) מינכן, גרמניה הנאצית 
 מקום קבורה:  ולדפרידהוף מינכן 
 מקום לימודים:  המכון הטכנולוגי של ציריך  האוניברסיטה הטכנית של מינכן  אוניברסיטת ציריך 
 מנחה לדוקטורט:  גוסטב צוינר, פרנץ רולו, רודולף קלאוזיוס 
 מוסדות:  האוניברסיטה הטכנית של מינכן  Physikalisch-Technische Bundesanstalt 
 תלמידי דוקטורט:  רודולף דיזל, הנס לורנץ 
 פרסים והוקרה:  מדליית וילהלם אקסנר (1922)  טבעת ארנסט ורנר פון סימנס (1916)  מדליית אליוט קרסון (1914)  אות המסדר מקסימיליאן של בוואריה למדעים ואמנויות (1907)  אות מסדר ההצטיינות במדעים ואמנויות של גרמניה  מסדר ההצטיינות של הכתר הבווארי (1897)  מדליית ההנצחה ע"ש גרשוף (1897) 
 תרומות עיקריות
 חתימה:   
 
קרל פאול גוטפריד לינדה, והחל מ-1897 קרל פון לינדה (בגרמנית: Carl von Linde; ‏ 11 ביוני 1842 - 19 בנובמבר 1934), היה מהנדס וממציא גרמני, שהמציא את שיטת הקירור המשמשת במקררים תעשייתיים וביתיים.
רחוב 101 דלמטים

| --- | --- |

 מבוסס על:  101 דלמטים (זיכיון)
 סוגה:  סדרת הנפשה, סדרת קומדיה
 מדבבים:  ראו כאן
 מדבבים בעברית:  ראו כאן
 ארץ מקור:  בריטניה בריטניה קנדה קנדה
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  26 (כל פרק בנוי משני פרקים משניים)
 תוכנית מקור:  101 דלמטים: הסדרה
 הפקה
 מפיק:  Cara Speller 
 חברת הפקה:  Passion Pictures Atomic Cartoons
 הפצה:  הפצת המדיה של דיסני, דיסני+ 
 אורך פרק:  כ-22 דקות (כל פרק בנוי משני פרקים משניים באורך 11 דקות)
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  18 במרץ 2019 – 22 בפברואר 2020
 תקופת שידור בישראל:  21 באפריל 2019 – 27 באוגוסט 2020
 קישורים חיצוניים
 דף התוכנית ב-IMDb
 
רחוב 101 דלמטים (באנגלית: Dalmatian Street‏ 101) היא סדרת הנפשה בריטית-קנדית, הלוקחת חלק בזיכיון של דיסני, "101 דלמטים", המבוסס על ספר בעל אותו שם מאת דודי סמית. זוהי סדרת ההנפשה השנייה המבוססת על הזיכיון, לאחר הסדרה "101 דלמטים: הסדרה". הסדרה הופקה על ידי Passion Pictures ו-Atomic Cartoons.
הסדרה שודרה לראשונה בבריטניה בערוץ דיסני החל מ-18 במרץ 2019 עד 22 בפברואר 2020. בישראל הסדרה שודרה לראשונה בדיבוב לעברית בערוץ דיסני החל מ-21 באפריל 2019 עד אוגוסט 2020, כאשר פרק 24 של הסדרה שודר ב-16 ביולי 2020 ופרקים 25 ו-26 הופצו בשירותי ה-VOD באוגוסט 2020. לסדרה הופקה עונה אחת בעלת 26 פרקים באורך 22 דקות, כאשר כל פרק בנוי משני פרקים משניים באורך 11 דקות. הסדרה הייתה חלק מתכני הבכורה בשירות הסטרימינג דיסני+ כשהגיע לישראל ב-16 ביוני 2022.
תקציר העלילה

הסדרה עוקבת אחר 99 גורים דלמטים והוריהם, דאג ודלילה. לעיתים קרובות, ההורים משאירים את הגורים דילן ודולי אחראים, בזמן שהם יוצאים לעבודה. הדלמטים גרים לבדם ללא בני אדם ברחוב 101 דלמטים.
דמויות > משפחת הדלמטים > הגורים הראשיים

דילן - נחשב כמנהיג הגורים. האח התאום של דולי. חולם להיות הכלב הראשון במאדים.
דולי - הגורה הגדולה ביותר. האחות התאומה של דילן. מרדנית, חסרת דאגות ואוהבת הרפתקאות.
דנטה - גור גותי שמאמין בפוסט-אפוקליפסה. בעל פרווה שחורה עם כתמים לבנים.
דורותי - הגורה הקטנה ביותר. לא מדברת.
דיזל - אחד הגורים הקטנים ביותר. בעל חוש ריח מפותח, ובעל אובססיה לחפור.
דוקינס - בוגר יחסית, אך קטן יותר מדילן ודולי. חנון של מדעים, אך חכם ואינטליגנטי מאוד.
דיפאק - אחד הגורים הקטנים ביותר. מאמין בתורת הזן, ובניגוד לרוב הגורים, חי בשלום עם החתולים.
דלגאדו - אחד הגורים הקטנים יותר. נכה ומתנייד באמצעות כיסא גלגלים, אך זה לא מונע ממנו להיות הגור המהיר ביותר.
דיג'יי - הוא אוהב מוזיקה והוא יכול לנגן על כל דבר.
דימיטרי 1, 2 ו-3 - שלישיית אחים בריונים ופרחחים. הם שונאים חתולים.
דה וינצ'י - היא אומנית עם חזון מוזר, בדומה לאומן הרנסאנס שעל שמו היא נקראת.
דמויות > משפחת הדלמטים > שאר הגורים

דזמונד, דלפיה, דאפיד, דינלו, דונבורי, דקלן, דיאנה, דיטו, דנזל, דאפל, דומינו, דארבי, דרסי, דנזי, דונאט, דודג'ר, דארה, דמי, דימפל, דנים, דין, דאוד, דינגו, דיטר, דיז'ון, דורין, דאפי, דובי, דיימונד, דרק, דסטי, דיין, דלתא, דילמה, דיוק, דה צ'אנג, דבי-מיי, דבי-לו, דבי-לי, דנוור, דבון, דאק, דאץ', דוכסית, דרמה, דרו, דינגה, דוני, דאנקן, דקס, דיבס, דיסקו, דובאקו, דייגו, דפני, דיוויה, דבוז'אק, דולצ'ה ויטה, דלמר, דרייק, דופונט, דנישה, דצמבר, דאי-איצ'י, דונה-מריה, דיון, דולסינאה, דלסטון, דוס, דיילי, דורסט, דזירה, דריוס, דמיאן, דוריאן, דני, דאמפלינג ודקוטה.
דמויות > משפחת הדלמטים > טריפל-די

דסטני - חברה בטריפל-די, והאינטלקטואלית בחבורה. דסטני בעלת קולר בצורת לב.
דאלאס - חברה בטריפל-די, הזוהרת והבולטת בחבורה. דאלאס בעלת קולר בצורת יהלום.
דז'ה-וו - חברה בטריפל-די, המוזרה בחבורה. דז'ה-וו בעלת קולר בצורת עיגול.
דמויות > משפחת הדלמטים > ההורים

דאג - אב הגורים. עובד בשירות הכבאים.
דלילה - אם הגורים. עובדת בשירות בית החולים.
דמויות > שכנים

קלאריסה - כלבה מגזע קורגי. מפונקת מאוד והבעלים שלה עושה הכל בשבילה. אויבת של משפחת הדלמטים. מתנשאת, ומייחסת לעצמה מעמד גבוה משל רוב הכלבים האחרים. כל מי שלא מגיע לרמה שלה, היא קוראת לו "אספסוף זועם".
מדבבים

בימוי הדיבוב העברי נעשה על ידי תמי ברק, והופק על ידי עדי וולוצקי ועדי מור.
| שם הדמות | מדבב/ת באנגלית | מדבב/ת בעברית |
| --- | --- | --- |
| דילן | ג'וש ברנר | קובי ליקורמן |
| דולי | מיכאלה דיץ | מאיה לבני |
| דלילה | אלה קניון | תמי ברק |
| דאג | רשאן סטון | אמנון וולף |
| פרגוס | קונור מקנייל | נדב ירושלמי |
| האנטר דה-ויל | ג׳ושוע לקלייר | דן קיזלר |
| קרואלה דה-ויל | מישל גומז | רונה בקרמן |
בין המדבבים הנוספים בגרסה העברית, דיבבה אנג'ל ברנס, אשר טסה ללונדון לאירוע שיווק של הסדרה.
שידור

| עונה | עונה | מספר פרקים | תקופת שידור מקורית בריטניה> שידור ראשון | תקופת שידור מקורית בריטניה> שידור אחרון | תקופת שידור בארצות הברית ארצות הברית> שידור ראשון | תקופת שידור בארצות הברית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 26 | 18 במרץ 2019 | 22 בפברואר 2020 | 29 במרץ 2021 | 22 בנובמבר 2021 | 21 באפריל 2019 | 27 באוגוסט 2020 |
הערות שוליים

↑  טריילר הסדרה, בעמוד הפייסבוק של ערוץ דיסני ישראל
↑  לונדון חלק ב - פגשתי כלבים דלמטים!!!!, בסרטון באתר יוטיוב
יהונתן גטרו

| --- | --- |
אין תמונה חופשית
 לידה:  25 באוקטובר 1977 (בן 47) תל אביב-יפו, ישראל 
 מוקד פעילות:  ישראל 
 תקופת הפעילות:  מ-2000 
 סוגה:  מוזיקת פופ 
 שפה מועדפת:  עברית 
 
יוני (יהונתן) גטרויר (מוכר גם בכינוי הבינלאומי Yeho - יהו; נולד ב-25 באוקטובר 1977, בתל אביב) הוא זמר ושחקן ישראלי.
ביוגרפיה

נולד בתל אביב כיוני גטרויר.
בשנת 2000 יצא אלבום הבכורה של יוני גטרויר "מדברים על זה" תחת שם הבמה "גטרו" בחסות "מעריב לנוער" ומיקי פלד (כמחצית משירי האלבום כתב והלחין נינו אורסיאנו). בשנים 2000 ו-2001 הופיע בפסטיגלים "צעצוע של פסטיגל" ו"פלאנובלה של פסטיגל", חימם את הופעותיהם בארץ של מלאני סי (ספייס גירלז) בסינרמה, וסטלייף והיי פייב בפארק הירקון והופיע באירועים טלוויזיוניים רבים כדוגמת "טקס מלכות היופי" ו"נערת השנה". בשנים אלו אף שימש כדוגמן הבית של חברת האופנה "ריפליי".
בשנת 2002 החליט יוני לעזוב את ישראל לטובת לימודי משחק בלוס אנג'לס.
בשנת 2006 שב לישראל והוציא סינגל בשם "קורא לך". בהזדמנות זו בחר לשנות את שם הבמה שלו ל"יהונתן". הקליפ הפרובוקטיבי של הסינגל "קורא לך" הגיע למקום הראשון ברשימת המבוקשים של ערוץ המוזיקה. בקיץ 2007 הוציא סינגל נוסף בשם "בלילה חם בקיץ" והקליפ עבור סינגל זה נכנס אף הוא לפלייליסט של ערוץ המוזיקה ושודר ברוטציה גבוהה.
במקביל לפעילות בזירה הישראלית זכו שני הקליפים של יהונתן לחשיפה רבה בחו"ל. המגזין "די. אן. איי מגזין" האוסטרלי ערך תחרות בקרב קוראיו וגולשי האתר של המגזין, והקליפ "בלילה חם בקיץ" נבחר למקום התשיעי ברשימת עשרת הקליפים המובילים של הקהילה הגאה בכל הזמנים.
בשנת 2008 שיחק יוני בסדרת הדרמה של yes הטלוויזיה בלוויין "רביעיית רן". בסדרה גילם את דמותו של נדב, בחור הומוסקסואל שמנהל רומן עם בעלה של נטע (מיכל ינאי), המגולם על ידי עודד לאופולד.
בנוסף שיחק בתפקיד אורח בסדרות "מסכים" (yes), החבורה של פיני וויני (ערוץ הילדים) ובסרט הקולנוע האמריקאי שצולם בישראל "Delta Force" (גלובוס גרופ).
בשנת 2009 יצא אלבומו הלועזי הראשון "My Turn" ושלושת הווידאו-קליפים מתוך האלבום "Remember When" ,"Just Another Summer" ,"My Turn" כבשו את צמרת מצעד הווידאו-קליפים של MTV Logo בארצות הברית. כמו כן זכה יוני בעקבות הצלחת האלבום לכתבת שער במגזין האמריקאי "Instinct".
בשנת 2013 יצא אלבומו הלועזי השני "Yeho" אשר הוחתם בחברת התקליטים "Violet Friends Music".
מאטי פלטולה

מאטי פלטולה (בפינית: Matti Peltola; נולד ב-3 ביולי 2002 באספו שבפינלנד) הוא כדורגלן פיני המשחק בעמדת הבלם בקבוצת די. סי. יונייטד מה-MLS ובנבחרת פינלנד.
קריירת מועדונים

פלטולה גדל במחלקת הנוער של ה.י.ק. הלסינקי. בשנת 2018 החל לשחק בקבוצת המילואים של המועדון, ובשנת 2019 החל לשחק בקבוצה הראשונה של המועדון במסגרת ליגת העל הפינית. הוא ערך 53 הופעות ליגה במדי המועדון, בהן הבקיע שני שערים.
ב-2 בפברואר 2024 חתם על חוזה לשלוש שנים בדי. סי. יונייטד מה-MLS.
קריירה בין-לאומית

ב-12 בינואר 2023 ערך פלטולה את הופעת הבכורה שלו בנבחרת פינלנד, בהפסד 0–1 לנבחרת אסטוניה במשחק ידידות.
הערות שוליים

↑  D.C. United Sign Finland National Team Midfielder Matti Peltola באתר הרשמי של די. סי. יונייטד, 2 בפברואר 2024 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאטי פלטולה".
דגל יחידה

איור המראה את חשיבות דגל היחידה כנקודת כינוס בשדה הקרב.
דגל יחידה הוא דגל ייחודי ליחידה צבאית מסוימת. השימוש בדגל המוקדש ליחידה צבאית נעשה לראשונה, ככל הנראה, במצרים העתיקה, כשתפקידו היה לרכז את היחידה סביב הדגל בשדה הקרב. בצבאות אירופה בימי הביניים נשאו דגלי היחידה את שלט האצולה של מפקד היחידה או האציל אליו הייתה היחידה שייכת.
כיום בצבאות רבים מונהגת מסורת של שימוש בדגלי יחידות ויש להם מקום של כבוד במורשת ומסורת הצבאית. במקרים רבים דגלים אלו מוצגים רק באירועים פורמליים ויצוגיים.
סוגי דגלי יחידות

צבע (באנגלית: Colour) הוא מונח אשר מתייחס לדגל היחידה, לדגל צבאי, דגל ימי או אף דגל המדינה או המונרך. בתרגום הפשטני ביותר של המונח, 'צבע' מתייחס לדגל אשר לא מונף על תורן נייח אלא מושא באופן נייד, לחלופין 'צבע' יכול להתייחס לדגלים סמליים של כוחות מזוינים. בנוסף לכך, השימוש במונח 'צבעים' ברבים עשוי להתייחס לכל הדגלים והנסים המונפים על ידי אונייה. במסורת של צבאות רבים (בעיקר הצבא הבריטי), דגלי 'הצבעים' הם דגל היחידה (בצבא הבריטי בדרך כלל רגימנט) ודגל המונרך (מה שנפוץ כיום הרבה פחות מלבד בצבא הבריטי).
סטנדרט (באנגלית: Standard) הוא גרסה מוקטנת של צבעי היחידות אשר היו באופן היסטורי בשימוש יחידות פרשים, זאת משום הצורך לשאת את הדגל רכוב על סוס במהלך הקרב. תרגום נוסף ופשטני יותר למונח 'סטנדרט' לעומת 'צבעים' הוא; דגל צבאי או ימי אשר מונף על חבל או תורן, שלא כמו התרגום הפשטני של 'צבעים' שמתייחס לכל דגל אשר לא מונף על גבי תורן סטטי.
כיום המונחים 'סטנדרט' 'וצבעי יחידה' לעיתים מקבילים ובהרבה מקרים מתארים שניהם את דגלי היחידה, בעיקר משום שהשימוש בפרשים חלף משדה הקרב ודגלי היחידה הם ברוב המקרים דומים בצורתם בכל יחידות הצבא. גם בעבר היה לעיתים עירפול לגבי ההפרדה בין המונחים, כך בצבא הבריטי במאה ה-19 מי שנשא את 'צבעי הרגימנט' בשדה הקרב נקרא דווקא 'נושא סטנדרט' (Standard Bearer), אך קבוצת החיילים שתפקידה היה לשמור עליו ועל הדגל נקראו 'קבוצת הצבעים' (Colour Party).
גידאון (באנגלית: Guidon) הוא גרסה יותר קטנה של צבעי היחידות בצורת זנב סנונית. הגידאונים היו לאורך ההיסטוריה בשימוש יחידות הפרשים הכבדים (דרגונים ויחידות משמר) בעיקר בצבא הבריטי וכיום נמצאים באופן נרחב ביחידות צבא ארצות הברית. מקור השם 'גידאון' הוא עיוות המונח הצרפתי guyde homme; איש מדריך. כיום, המונח גידאון משמש בעיקר לתיאור דגלי יחידה קטנים יותר ובעלי זנב סנונית, כך בצבא ארצות הברית; דגלי היחידות הם 'גידאונים' בעוד שדגלי הזרועות והיחידות הגדולות יותר הם 'סטנדרטים'.
באנר ווקסילום (באנגלית: Banner, Vexillum) הוקסילום היה צורת דגל של הלגיונות הרומים אשר הורכב ממוט שבראשו העיט האימפריאלי הרומי ומתחתיו נתלה דגל בד אדום. הוקסילום הוא מדגלי היחידה הקדומים ביותר שמוכרים כיום, אך לרוב ההתייחסות הייתה לעיט בראש המוט בעוד שהדגל היה יותר קישוט. הבאנר בהגדרתו הפשוטה ביותר הוא פיסת בד עם סמל או סמלים כל שהם המייצגים את בעל הבאנר, בהגדרה רחבה יותר כיום המונח באנר מתאר לעיתים דגל אשר לא מוצב במקביל לתורן או מוט אלא תלוי כלפי מטה. השימוש בצורה זו של דגלים כדגלי יחידות אינה נפוצה כיום, עם זאת דוגמה מהעת המודרנית ניתן למצוא בשימוש הנרחב לצורה זו של דגלים בגרמניה הנאצית (בעיקר בהשראת האימפריה הרומית).
דגלי יחידות לפי מדינה

פרק זה לוקה בחסר. אנא תרמו לוויקיפדיה ו.
דגלי יחידות לפי מדינה > הממלכה המאוחדת

מלבד אולי ארצות הברית, הכוחות המזוינים של בריטניה הם ככל הנראה הכוח הצבאי בעל המורשת העשירה ביותר שנשתמרה בדבר החשיבות, הגיוון והסמליות של דגלי היחידות. כמו מדינות אירופה האחרות, גם בבריטניה היה שימוש נרחב בדגלים צבאיים בצבאות ימי הביניים, זאת כאמור בעיקר כדי לרכז יחידות בשדה הקרב ובכך לשלוט ביתר קלות במהלך הקרב. בעת החדשה הסדרת השימוש בדגלי יחידות החל בשנת 1747 ולאחר מכן שוב בשנת 1768 כאשר צו מלכותי הסדיר את העיצוב וצורת השימוש של דגלי היחידות.
לפי הקווים המנחים לעיצוב דגלי היחידות, כל רגימנט כלל שני סוגי צבעים: צבע המלך (King's Colour) וצבע הרגימנט (Regimental Colour). צבע המלך היה דגל הממלכה המאוחדת (יוניון ג'ק) אשר במרכזו סמל או מספר הרגימנט, צבע הרגימנט היה דגל בצבע המכפלת (פְייסִינג) של חיילי הרגימנט אשר במרכזו גם הוצב סמל או מספר הרגימנט ובקנטון השמאלי העליון היה דגל הממלכה המאוחדת. יוצאים דופן היו רגימנטים בעלי צבעי פייסינג לבנים, אדומים או שחורים; אלו בעלי צבעי אדום או לבן נשאו צבע רגימנט אשר הורכב מדגל צלב ג'ורג' הקדוש (צלב אדום על רקע לבן) ודגל הממלכה המאוחדת בקנטון השמאלי העליון, רגימנט בעל צבעי פייסינג שחורים הורא לשאת צבע רגימנט דומה, רק שבמקרה זה שלושת הקנטונים האחרים יהיו ריבועים שחורים (בפועל רגימנטים אלו נשאו צבעי רגימנט ללא הקנטונים השחורים).